CELEX: C2007/129/02
Language: et
Date: 2007-06-09 00:00:00
Title: Kohtuasi C-74/07 P: Luciano Lavagnoli 12. veebruaril 2007 esitatud apellatsioonkaebus Euroopa Ühenduste Esimese Astme Kohtu (kolmas koda) 23. novembri 2006 . aasta otsuse peale kohtuasjas T-442/04: Lavagnoli versus komisjon

9.6.2007   
            
            
               ET
            
            
               Euroopa Liidu Teataja
            
            
               C 129/2
            
         Luciano Lavagnoli 12. veebruaril 2007 esitatud apellatsioonkaebus Euroopa Ühenduste Esimese Astme Kohtu (kolmas koda) 23. novembri 2006. aasta otsuse peale kohtuasjas T-442/04: Lavagnoli versus komisjon
   (Kohtuasi C-74/07 P)
   (2007/C 129/02)
   Kohtumenetluse keel: prantsuse
   Pooled
   
      Apellant: Luciano Lavagnoli (esindaja: advokaat F. Frabetti)
   
      Teine menetluspool: Euroopa Ühenduste Komisjon (esindajad: J. Currall ja H. Kraemer)
   Apellandi nõuded
   
               —
            
            
               Tühistada Esimese Astme Kohtu 23. novembri 2006. aasta otsus kohtuasjas T-442/04;
            
         
               —
            
            
               rahuldada Esimese Astme Kohtus esitatud nõuded ja sellest tulenevalt tunnistada kohtuasjas T-422/04 esitatud hagi vastuvõetavaks ja põhjendatuks;
            
         
               —
            
            
               teise võimalusena saata kohtuasi uueks läbivaatamiseks Esimese Astme Kohtule;
            
         
               —
            
            
               teha otsus kulutuste, kohtukulude ja tasude kohta ning mõista need välja Euroopa Ühenduste Komisjonilt.
            
         Väited ja peamised argumendid
   Apellant esitab oma apellatsioonkaebuse toetuseks kolm väidet.
   Esiteks märgib apellant, et Esimese Astme Kohus on Euroopa Ühenduste personalieeskirjade artikli 45 üldiste rakendussätete ning Ametnike hindamise ja edutamise administratiivjuhise tõlgendamisel rikkunud õigusnormi, leides vaidlustatud otsuse punktides 53–75, et ülalmainitud rakendussätete kohaselt ei ole peadirektoraadi eelispunktid automaatselt seotud teenetepunktidega, ning väidab, et peadirektoraat omistas need käesoleva asja puhul õigesti.
   Teiseks leiab apellant, et Esimese Astme Kohus on rikkunud menetlusnorme jättes kõnealuse otsuse punktides 59 ja 67 rahuldamata apellandi menetlust korraldavad nõuded, millega nõuti komisjonile ettekirjutuse tegemist avaldada edutatavatele ametnikele neile antud punktid võrdluses teenetepunktidega, ning avaldada ametnike teenete võrdleva hindamise meetod.
   Kolmandaks väidab apellant, et Esimese Astme Kohus on vaidlusaluse kohtuotsuse punktides 76–100 rikkunud õigusnormi jättes arvesse võtmata, personalieeskirjade artiklite 43–45 üldistes rakendussätetes ja eespool viidatud Administratiivjuhistes määratletud hindamis- ja edutamismenetlust ning tõlgendades vääralt personalieeskirjade artiklit 90.